
З А П О В Е Д

						№ ЗАП – 1128/19.10.2026 г. 

	На основание чл. 247, във връзка с чл. 242, ал. 1 т. 1 и т. 5 от Закона за горите /ЗГ/ и Протокол № 26 от 14.10.2026 г. от заседание на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ „БУК ЛEС“ ЕООД, с ЕИК 203745298 и седалище: гр. Крумовград, община Крумовград, област Кърджали, ул. „Димитър Благоев“ № 8.
	2. Обявявам за невалидно Удостоверение № 8930/18.09.2019 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите /ЗГ/ търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „БУК ЛEС“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 и т. 5 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и да няма парични задължения към държавата, установени с влязъл в сила акт на компетентен орган, или задължения към осигурителни фондове.
	В Изпълнителна агенция по горите /ИАГ/ е постъпило писмо с наш рег. индекс: ИАГ – 23367/08.09.2026 г. от РДГ Кърджали, във връзка с постъпило Уведомление на основание чл. 182, ал. 2, т. 2 от ДОПК на Териториална дирекция на НАП Пловдив относно дружеството „БУК ЛEС“ ЕООД, с ЕИК 203745298.
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „БУК ЛEС“ ЕООД, с ЕИК 203745298, притежава валидно Удостоверение № 8930/18.09.2019 г. за регистрация в регистъра за извършване на дейности в горски територии, с вписан в него регистриран лесовъд - М О О, с Удостоверение № 13862/26.07.2019 г. за упражняване на лесовъдска практика.
	При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 08.09.2026 г. и към 14.10.2026 г. търговецът „БУК ЛEС“ ЕООД, с ЕИК 203745298, няма действащ трудов договор с лице, вписано в публичния регистър на ИАГ по чл. 235 от ЗГ, както и че трудовият договор с М О О е прекратен на 15.01.2024 г. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва.
	При извършена от ИАГ проверка по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че към 08.09.2026 г. и към 14.10.2026 г. търговецът „БУК ЛEС“ ЕООД, с ЕИК 203745298, има задължения към НАП. Вследствие на това обстоятелство търговецът  „БУК ЛEС“ ЕООД не отговаря на изискванията на чл. 242, ал. 1, т. 5 от ЗГ, а именно да няма парични задължения към държавата, установени с влязъл в сила акт на компетентен орган, или задължения към осигурителни фондове. За това обстоятелство няма постъпило уведомление от търговеца в ИАГ.
	Към 14.10.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „БУК ЛEС“ ЕООД в публичния регистър по чл. 241 от Закона за горите и не е постъпило уведомление за погасени задължения към НАП.
	Предвид горепосоченото, на основание чл. 247, във връзка с чл. 242, ал. 1 т. 1 и т. 5 от Закона за горите, търговецът „БУК ЛEС“ ЕООД, с ЕИК 203745298, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „БУК ЛEС“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

